<classify> Pluijm, ambaye timu yake inaongoza ligi kwa tofauti ya pointi nane kileleni, alisema matokeo ya ushindi wanayoyapata sasa ni kutokana na kila mchezaji wa Yanga kutambua wanachokihitaji msimu huu ambacho ni ubingwa wa Bara.Najua kwamba hakuna mechi nyepesi na ushindi tunaoupata ni jitihada binafsi za wachezaji kwa sababu wanajua shida ya klabu ni ubingwa msimu huu, hakuna kingine, alisema kocha huyo raia wa Uholanzi.Ushindi wa juzi wa Yanga wa mabao 3-1 dhidi ya timu hiyo ya Halmashauri ya Jiji la Mbeya umeifanya kuwa kileleni kwa tofauti ya pointi nane, ikihitaji pointi angalau nane kuivua ubingwa Azam FC ya Chamazi, Dar es Salaam.Yanga imebakiza mechi tano ambazo ikishinda zote itafikisha pointi 61 wakati Azam FC iliyobaki mechi sita, ina uwezo wa kufikisha pointi 56, kama kila moja itashinda mechi zao hizo. Aidha, Yanga ikifikisha pointi 49 itakuwa na uhakika wa kupata moja ya nafasi mbili za kuiwakilisha Tanzania Bara katika michuano ya kimataifa mwakani.Akizungumzia mchezo wa Kombe la Shirikisho Afrika utakaopigwa Jumamosi wiki hii dhidi ya Etoile Sportive du Sahel ya Tunisia, alisema ni mgumu, lakini wamejiandaa kuhakikisha wanaushangaza ulimwengu kwa kipigo watakachokitoa.Ni mchezo mgumu, kama kocha naiheshimu Etoile kutokana na mafanikio waliyokuwa nayo, lakini hata Yanga inahitaji heshima na kujulikana Afrika.Nitatumia mechi hizo mbili kuhakikisha tunakuwa maarufu kwa kuwatoa na sisi kucheza hatua ya makundi, alitamba Mholanzi huyo anayesaidiwa na mzawa Charles Boniface Mkwasa.Katika hatua nyingine, msemaji wa Yanga, Jerry Muro alisema kikosi chao kimeingia kambini jana mchana kwenye hoteli moja eneo la Gerezani, Kariakoo, kujiandaa na pambano hilo dhidi ya Etoile Sportive du Sahel.Maandalizi yote kuelekea mchezo huo yanakwenda vizuri na wapinzani wetu Etoile wanatarajia kuwasili Dar es Salaam siku ya Jumatano wakiwa na kikosi cha wachezaji 18 pamoja na viongozi wa benchi la ufundi, alisema Muro.Yanga imefika hatua ya16 bora baada ya kuzitoa timu za Botswana Defence Forces BDF XI ya Botswana na FC Platinum ya Zimbabwe na endapo itafanikiwa kuitoa ES du Sahel itaingia hatua ya makundi.  <topic>: michezo 